Diari Oficial de la Generalitat Valenciana


Sumari del DOGV 1308, del 22-05-1990 (1990/817485)

ORDRE de 21 d'abril de 1990, de la Conselleria de Cultura, Educació i Ciència, per la qual s'estableixen les normes per a l'admissió d'alumnat d'escoles infantils-guardaries, que depenen d'aquesta Conselleria, durant el curs 1990-91.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/21/(1)/dof/vci/html**

### Dades del document

Número de DOGV
:   1308

Data del DOGV
:   22-05-1990

Secció del DOGV
:   DISPOSICIONS GENERALS

Número del document
:   1990/817485


Data del document
:   21-04-1990

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 21 d'abril de 1990, de la Conselleria de Cultura, Educació i Ciència, per la qual s'estableixen les normes per a l'admissió de l'alumnat d'escoles infantils guarderies que depenen d'aquesta Conselleria durant el curs 1990-91.  
L?admissió d'alumnat en les escoles infantils- guarderies que depenen d'aquesta Conselleria de Cultura, Educació i Ciència per al curs escolar 1990-91 es regirà per allò que es disposa en aquesta Ordre:  
I. Normes generals  
1. En l'admissió d'alumnes no podrà establir-se cap discriminació per raons ideològiques, religioses, morals, socials, de raça o de naixement.  
2. La continuïtat en el centre no requereix un nou procés d'admissió.  
3. Per a ser pre- inscrit i admès en una escola infantil- guarderia caldrà reunir els requisits d?edat, és a dir, haver nascut entre 1987 i 1990.  
4. L?admissió d'alumnes no podrà condicionar-se en cap moment a l?ús o no del menjador escolar, que serà voluntari.  
5. L?admissió de xiquets i xiquetes amb deficiències psíquiques, sensorials o motrius, es regirà per les mateixes normes que la resta de l'alumnat, si bé, s'haurà d?aportar una valoració del grau de deficiències i el programa de desenrotllament individual corresponent, elaborat per un Servei Psicopedagògic Escolar. Es tindrà en compte, com a criteri, la conveniència de no integrar en el mateix grup xiquets i xiquetes que necessiten atencions educatives substancialment distintes, bé de caràcter pedagògic, bé d?atencions o d'una altra naturalesa.  
II. Criteris d'admissió  
L?admissió d'alumnat en les escoles infantils- guarderies que depenen d'aquesta Conselleria de Cultura, Educació i Ciència, quan no hi haja places suficients per atendre totes les sol·licituds d'ingrés, es regirà pels criteris prioritaris de:  
a) Situació laboral dels pares.  
b) Renda anual de la unitat familiar.  
c) Proximitat del domicili.  
d) Existència de germans/es matriculats/des en el centre.  
La situació laboral dels pares es tindrà en compte quan s'hi done la circumstància que ambdós treballen.  
La renda anual de la unitat familiar es considerarà d'acord amb les situacions següents:  
a) Rendes inferiors al salari mínim interprofessional.  
b) Rendes que oscil·len entre el salari mínim interprofessional i el doble d'aquest.  
c) Rendes que oscil·len entre el doble i el quàdruple del salari mínim interprofessional.  
d) Rendes superiors al quàdruple del salari mínim interprofessional.  
La proximitat del domicili es ponderarà d'acord amb les circumstàncies següents:  
a) Alumnat domiciliat en l'àrea d'influència del centre.  
b) Alumnat domiciliat en àrees d'influència veïnes o limítrofes a la del centre.  
c) Alumnat domiciliat en el mateix districte, municipi o comarca del centre.  
d) Alumnat, el domicili del qual no es troba en cap de les circumstàncies anteriors.  
D'acord amb l'apartat 3 de l'article 9é del Decret 11/1986 de 10 de febrer, pel qual es regulen els criteris d'admissió d'alumnes en els centres docents no universitaris finançats amb fons públics, el lloc de treball dels pares o tutors es podrà considerar com a domicili d'aquests a efectes de barem si, al parer dels òrgans competents, hi ha una causa justificada per a l'admissió.  
L?existència de germans/es matriculats/des en el centre es valorarà d'acord amb el nombre d'aquests/es.  
A més dels criteris prioritaris anteriors, l'admissió d'alumnes es regirà pels criteris complementaris següents:  
a) Condició d?emigrant de l'alumne/a, dels seus pares o tutors durant els tres últims anys.  
b) Existència de minusvàlues físiques, psíquiques o sensorials de l'alumne/a, dels pares o germans/es en edat escolar.  
c) Situació familiar nombrosa.  
d) Qualsevol altra circumstància que estime lliurement el consell escolar del centre.  
Els criteris prioritaris i complementaris d'admissió s'aplicaran amb caràcter concurrent d'acord amb el barem que figura en l'Annex I.  
III. Normes addicionals  
Acabat el procés d'escolarització, els Serveis Territorials de Cultura i Educació recaptaran la documentació necessària per tal de conéixer els resultats d'aquest procés en el seu àmbit territorial.  
La no observança dels criteris d'admissió o l'aplicació d'aquells que vulneren el que estableix aquesta Ordre, podrà ser objecte de reclamació davant dels Serveis Territorials de Cultura i Educació, els quals hauran de resoldre dins d'un termini que garantirà l'escolarització adequada de l'alumnat.  
La infracció d'aquestes normes, per part dels centres públics, donarà lloc a l'obertura d'un expedient administratiu per tal de determinar les possibles responsabilitats en què podrà haver incorregut.  
IV. Procediment Administratiu  
1. Efectuada la ratificació de l'alumnat que quede en el centre (Annex II), la direcció d'aquest publicarà al tauler d'anuncis la convocatòria d'admissió i, a aquest efecte, s'acollirà al calendari que apareix en l'Annex III.  
2. L?admissió d'instàncies de sol·licitud de plaça es realitzarà en cada centre. S'admetran totes les sol·licituds de xiquets i xiquetes en edats compreses entre 0 i 3 anys.  
La direcció del centre haurà de comprovar que la sol·licitud s'ha emplenat amb totes les dades necessàries per fer-ne el barem.  
També, si algunes dades o la problemàtica familiar no quedaven suficientment explicitades en els apartats de l?imprès, caldrà ressenyar-les breument en l'apartat de «Observacions», així com tota la informació disponible i que es considere convenient tenir en compte.  
3. El barem dels expedients el farà el consell escolar segons s?especifica en l'Annex I.  
4. Una vegada estudiades i fet el barem de les sol·licituds es durà a terme l'admissió i es cobriran els mòduls de xiquets/es amb el nombre màxim que s'assenyala en l'Annex IV  
Amb les sol·licituds no admeses es confeccionarà una llista d'espera, prèviament baremada, per a cobrir les possibles baixes, que podran haver-hi. Vist el nombre de vacants i seguint l'ordre de la llista, la direcció comunicarà als pares, l'admissió dels xiquets/es.  
La llista d'admissions es publicarà en l?escola durant un període de 5 dies.  
5. Les reclamacions que, si s'escau, es deduiran contra la relació d'admesos s?adreçaran, en primera instància, al consell escolar per tal que ho resolga. Contra la decisió d'aquest podrà reclamar-se en segona instància davant el director territorial de Cultura i Educació corresponent.  
V. Documentació general  
1. Instància de sol·licitud (Annex V).  
2. Fotocòpia del llibre de família on consten tots els fills i les filles que la composen.  
3. Certificació dels ingressos anuals de la unitat familiar.  
Sense perjudici de la facultat de l?òrgan competent de cada centre per recaptar dels sol·licitants la documentació que estime precisa per a la justificació, en cada cas, i de les atribucions o circumstàncies al·legades, aquestes s'acreditaran amb la documentació següent:  
a) La renda anual de la unitat familiar es justificarà mitjançant l'aportació d'una còpia de la declaració de l?Impost sobre la Renda de les Persones Físiques dels membres de la unitat familiar corresponent a l?exercici fiscal de l'any anterior, segellada per alguna de les oficines habilitades pel Ministeri d'Hisenda per a la recepció d'aquesta.  
b) Els treballadors autònoms hauran d'aportar, a mes, una còpia de l?estimació objectiva singular corresponent al any anterior.  
Si el/la sol·licitant no aportava la documentació fiscal esmentada, se li assignarà la puntuació mínima prevista per al criteri de la renda anual de la unitat familiar en el barem que figura en l'Annex I, llevat que acredite suficientment que la unitat familiar a què pertany no percep les rendes mínimes a partir de les quals existeix l?obligació de presentar aquestes declaracions.  
4. El domicili es justificarà mitjançant la presentació d'una fotocòpia d'un rebut actualitzat d'aigua, llum o telèfon, o contracte d'arrendament.  
5. L?existència de germans o germanes en el centre la certificarà el director d'aquest.  
6. Els criteris complementaris s'acreditaran mitjançant les certificacions o documents que pertoquen en cada cas.  
VI. Documentació específica  
Si s'és admès, per tal de fer efectiva la matrícula, s'haurà d'aportar la fotocòpia de la cartilla de vacunació de la Conselleria de Sanitat i Consum.  
Si no s'hi disposa d'aquest document, perquè el xiquet/a ha seguit el programa de vacunacions a través de l?assistència privada, s'haurà d'aportar un certificat signat pel pediatra en el qual s?especificaran clarament, les vacunes, les dosis i la data de l'administració.  
Si el xiquet/a pateix algun procés patològic que no s'hi contemple caldrà adjuntar-ne l?informe corresponent.  
VII. Quotes  
Segons que disposa l'article segon de l?Ordre de 29 de desembre de 1989 (DOGV de 23 de gener de 1990), de la Conselleria d'Economia i Hisenda, per la qual es prorroga el pressupost de la Generalitat Valenciana de 1989, les quotes d'ensenyament i menjador de les escoles infantils- guarderies, seran les establertes per al curs 1989/90, fins que s'aprove la Llei de Pressupostos de la Generalitat Valenciana per a l?exercici 1990.  
Els preus pels serveis d'escola infantil- guarderia, desglossats en els conceptes d'ensenyament i menjador s'aplicaran a les famílies dels xiquets/es atesos/es en els mòduls 0-1 any, 1-2 anys i 2-3 anys, i el mòdul de xiquets/tes de 3-4 anys quedarà exempt del pagament del servei d'ensenyament.  
Per a l'aplicació d?aquests es tindran en compte els següents criteris:  
a) Ingressos anuals de la unitat familiar.  
b) Deduccions dels ingressos.  
Es consideraran ingressos anuals de la unitat familiar els percebuts per tots els conceptes i per tots els membres que la composen.  
Seran objecte de descompte de la quota de menjador:  
a) Els dies hàbils corresponents a períodes vacacionals (Nadal, Pasqua).  
b) Quan per motiu de malaltia i prèvia advertència familiar, el xiquet/ta no assistirà a l?escola més de 15 dies consecutius.  
Fet el barem de les sol·licituds i establerts els ingressos menys les deduccions (Apartat 3 de la sol·licitud), s'aplicarà el barem de preus de l'Annex VI.1, quan l'alumne/a faça ús dels dos serveis, i el barem de l'Annex VI.2, quan faça ús de l?ensenyament.  
Les deduccions tindran un doble aspecte:  
a) Sobre els ingressos de la unitat familiar:  
a.1. Per cada fill/a o familiar que conviu en la cosa, que tinga reconeguda la condició de minusvàlua.  
Per cada un, 115.500 PTA.  
a.2. Per cada familiar que conviu en la cosa, major de 65 anys, amb una pensió mensual igual al salari mínim interprofessional, degudament certificada.  
Per cada un, 68.250 PTA.  
b) Sobre els preus s'aplicarà la taula del barem que pertoque en cada cas.  
VIII. Disposicions finals Primera  
S'autoritza la Direcció General de Centres i Promoció Educativa per a dictar les resolucions que es consideren necessàries per tal de dur a terme allò que estableix aquesta Ordre.  
Segona  
El director/a de cada centre adoptarà les mesures necessàries per fer públic el contingut d'aquesta Ordre.  
La Inspecció Educativa vetllarà pel compliment d?allò que estableix la present Ordre.  
València, 21 d'abril de 1990.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Criteris prioritaris Punts  
Renda anual de la unitat familiar  
a. Rendes inferiors al salari mínim interprofessional 4  
b. Rendes que oscil·len entre el salari mínim interprofessional i el doble d'aquest 3  
c. Rendes que oscil·len entre el doble i el quàdruple del salari mínim interprofessional 2  
d Rendes superiors al quàdruple del salari mínim interprofessional 1  
Proximitat del domicili  
a. Alumnes/as domiciliats/des en l'àrea d'influència del centre 4  
b. Alumnes domiciliats/des en àrees d'influència veïnes o limítrofes a la del centre 3  
c. Alumnes domiciliats en el mateix districte o zona 2  
d. Alumnes, el domicili dels quals no es troba en cap de les circumstàncies anteriors 1  
Existència de germans/es matriculats/des en el centre  
a. Primer/a germà/na matriculat/da en el centro 2  
b. Segon/a germà/na matriculat/da en el centre 1  
c. Per cada germà/na més matriculat en el centre 0'5  
Pare i mare treballadors 2  
Criteris complementaris Punts  
a. Condició d'alumne emigrant, dels seus pares o tutors en els tres últims anys 1  
b. Existències de minusvàlues, psíquiques o sensorials de  
l'alumne, dels pares o germans en edat escolar 1  
c. Situació familiar nombrosa 1  
d Qualsevol altra circumstància que estime l'òrgan competent   
del Centre (Consell Escolar del Centre) 1  
ANNEX II  
Ratificació de plaça  
Escola infantil   
Localitat   
Sr./Sra.   
Ratifique l'assistència per al pròxim curs escolar 1990/91 del/la meu/a fill/a   
nascut el de de 19   
ANNEX III  
Calendari  
Ratificació de plaga i exposició de vacants Abans del 21 de maig  
Convocatòria d'admissió 23 de maig  
Presentació d'instàncies 24 de maig a 6 de juny  
Baremació i selecció de sol·licituds 7-13 de juny  
Publicitat d'admesos/es i no admesos/es 14 de juny  
Presentació de reclamacions 14-20 de juny  
Formalització de matrícula d'alumnes admesos/es 20-29 de juny  
ANNEX IV  
Ratios escoles infantils  
EDATS Xiquets/es educador/a  
0 a 1 any 5 - 7 xiquets/es  
1 a 2 anys 9 - 11 xiquets/es  
2 a 3 anys 12 - 14 xiquets/es  
3 a 4 anys 18 - 20 xiquets/es  
Observacions  
1. Cada grup dels mòduls establerts tindrà 1 educador/a.  
2. No es constituirà grup si no existeix el mínim establert per a cada mòdul.  
ANNEX V  
Instància de sol·licitud  
1. Dades personals de l'alumne/a  
1.1. Nom i cognoms   
1.2. Data de naixement Lloc   
1.3. Domicili actual   
1.4. Localitat Telf   
1.5. Telèfon d'urgència   
2. Dades familiars  
2.1. Pare  
Nom Data de naixement   
Professió   
2.2. Mare  
Nom Data de naixement   
Professió   
2.3. Fills/es  
 Nom Edat Estudis/treball  
   
   
   
   
   
2.4. Grup d'edat per al qual sol·licita la plaça   
2.5. ¿Ha estat escolaritzat anteriorment?  
 NO Sí Nom del centre   
2.5. ¿Hi ha cap minusvàlid/a en la família?  
 NO Sí Núm.   
2.7. ¿Té germans/es matriculats/des en el centre sol·licitat?  
 NO Sí Núm.   
Si se sol·licita per a altres germans/es, indiqueu el grup d'edat  
   
2.8. Altres dades (emigrant retornat, trasllat, etc.)   
   
2.9. ¿Sol·licita plaça de menjador? Sí ( ) NO ( )  
3. Ingressos anuals de l'unitat familiar  
Ingressos.  
1. Pare   
2. Mare   
3. Altres membres   
Total   
Deduccions.  
1. Pare   
2. Mare   
3. Altres membres   
Total   
Total ingrés - Total deduccions:   
Veure annex


Còpia Permalink ELI